Document ID: 31995R0527

ΚΑΝΟΝΙΣΜΟΣ (ΕΚ) αριθ. 527/95 ΤΗΣ ΕΠΙΤΡΟΠΗΣ της 9ης Μαρτίου 1995 για τροποποίηση του κανονισμού (ΕΟΚ) αριθ. 1767/82 για τη θέσπιση των λεπτομερειών εφαρμογής των ειδικών εισφορών στην εισαγωγή όσον αφορά ορισμένα γαλακτοκομικά προϊόντα
Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,
Έχοντας υπόψη:
τη συνθήκη για την ίδρυση της Ευρωπαϊκής Κοινότητας,
τον κανονισμό (ΕΟΚ) αριθ. 804/68 του Συμβουλίου της 27ης Ιουνίου 1968 περί κοινής οργανώσεως αγοράς στον τομέα του γάλακτος και των γαλακτοκομικών προϊόντων (1), όπως τροποποιήθηκε τελευταία από την πράξη προσχώρησης της Αυστρίας, της Φινλανδίας και της Σουηδίας, και ιδίως το άρθρο 14 παράγραφος 7,
τον κανονισμό (ΕΟΚ) αριθ. 1068/93 της Επιτροπής της 30ής Απριλίου 1993 περί των λεπτομερειών καθορισμού και εφαρμογής των συντελεστών μετατροπής που χρησιμοποιούνται στο γεωργικό τομέα (2), όπως τροποποιήθηκε τελευταία από τον κανονισμό (ΕΚ) αριθ. 157/95 (3), και ιδίως το άρθρο 198 παράγραφος 2,
Εκτιμώντας:
ότι, για ορισμένα τυριά, τα όρια της αξίας ελεύθερο στα σύνορα τροποποιήθηκαν, με ισχύ από 1ης Ιανουαρίου 1995, με τον κανονισμό (ΕΚ) αριθ. 3115/94 της Επιτροπής της 20ής Δεκεμβρίου 1994 που τροποποιεί τα παραρτήματα Ι και ΙΙ του κανονισμού (ΕΟΚ) αριθ. 2658/87 του Συμβουλίου για τη δασμολογική και στατιστική ονοματολογία και το κοινό δασμολόγιο (4), καθορίζοντάς τα σε Ecu 7 ότι ο κανονισμός αυτός προβλέπει τη δυνατότητα προσαρμογής των εν λόγω αξιών σε συνάρτηση με τις τροποποιήσεις της ενδεικτικής τιμής του γάλακτος και για να ληφθεί υπόψη το αγρονομισματικό καθεστώς που ισχύει στην κοινή γεωργική πολιτική 7 ότι πρέπει, ως εκ τούτου, να προσαρμοσθούν αυτές οι αξίες στον κανονισμό (ΕΟΚ) αριθ. 1767/82 της Επιτροπής της 1ης Ιουλίου 1982 για τον καθορισμό των λεπτομερειών εφαρμογής των ειδικών εισφορών στην εισαγωγή όσον αφορά ορισμένα γαλακτοκομικά προϊόντα (5), όπως τροποποιήθηκε τελευταία από τον κανονισμό (ΕΚ) αριθ. 3337/94 (6), για να ληφθούν υπόψη τα δύο αυτά στοιχεία 7
ότι, με ισχύ από 1ης Φεβρουαρίου 1995, ο κανονισμός (ΕΟΚ) αριθ. 3813/92 του Συμβουλίου της 28ης Δεκεμβρίου 1992 σχετικά με τη λογιστική μονάδα και τις ισοτιμίες μετατροπής που πρέπει να εφαρμόζονται στα πλαίσια της κοινής γεωργικής πολιτικής (7), όπως τροποποιήθηκε τελευταία από τον κανονισμό (ΕΚ) αριθ. 150/95 (8), καταργεί την εφαρμογή του διορθωτικού παράγοντα που επηρεάζει τους συντελεστές μετατροπής και, κατά συνέπεια, όλα τα ποσά 7 ότι πρέπει, κατά συνέπεια, να προσαρμοστούν από την 1η Φεβρουαρίου 1995 τα ποσά που εμφαίνονται στον κανονισμό (ΕΟΚ) αριθ. 1767/82 σύμφωνα με το άρθρο 13 παράγραφος 2 του κανονισμού (ΕΟΚ) αριθ. 3813/92 7
ότι τα μέτρα που προβλέπονται στον παρόντα κανονισμό είναι σύμφωνα με τη γνώμη της Επιτροπής Διαχείρισης Γάλακτος και Γαλακτοκομικών Προϊόντων,
ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
Άρθρο 1
Το παράρτημα Ι σημεία γ), δ) και ζ) του κανονισμού (ΕΟΚ) αριθ. 1767/82 αντικαθίστανται από το κείμενο που εμφαίνεται στο παράρτημα Ι του παρόντος κανονισμού.
Άρθρο 2
Το παράρτημα Ι του κανονισμού (ΕΟΚ) αριθ. 1767/82 αντικαθίσταται από το παράρτημα ΙΑ του παρόντος κανονισμού, με ισχύ από 1ης Φεβρουαρίου 1995.
Άρθρο 3
Ο παρών κανονισμός αρχίζει να ισχύει την τρίτη ημέρα από τη δημοσίευσή του στην Επίσημη Εφημερίδα των Ευρωπαϊκών Κοινοτήτων.
Το άρθρο 1 εφαρμόζεται από την 1η Ιανουαρίου 1995.
Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.
Βρυξέλλες, 9 Μαρτίου 1995.

Labels: 3
17
6